Leopardimiehet

Leopardimiehet eli Anioto oli väkivaltainen kultti Belgian Kongossa 1700-luvulta vuoteen 1936.Adams 2002

Kultti on pitkälti uskonnollinen ja pohjautuu leopardijumalan palvontaan. Uudet jäsenet vihittiin mukaan erityisessä seremoniassa. Määräajoin yhteisö kokoontui ja nautti huumaavia yrttejä. Osallistujat pukeutuivat leopardin nahasta tehtyyn viittaan ja päähineeseen, ja sitovat käsiinsä raudasta tehdyt kynnet. Tämän jälkeen he väijyivät yön pimeydessä yksin liikkuvia ja hyökkäsivät näiden kimppuun. Surmattuaan kulkijan he leikkasivat irti uhrin sydämen ja toisen käden.Vernes 1957 

1950-luvulla entisten siirtomaiden itsenäistyessä osa kultin jäsenistä ryhtyi palkkamurhaajiksi. Silloin he maalasivat valkoisen V-kirjaimen otsaansa. Nykyään kultti on käytännössä hävinnyt. 

Amnesty Internationalin kuolemanrangaistuksista tekemän maapallonlaajuisen raportin mukaan Zairessa kulttiin kuuluminen oli kuolemalla rangaistavaa, koska se luokiteltiin kannibalismiksi. Amnesty International 1981, luku "Zaire"

 Lähteet 

 Kuolemanrangaistus : Amnesty Internationalin raportti. Amnesty International/ Suomen osasto. Suomen lakimiesliiton kustannus, Helsinki 1981 
 Vernes, Henri: Hirviöiden laakso, WSOY 1957; tietopaketti varsinaisen kirjan lopussa

Viitteet

 Aiheesta muualla 



Luokka:Kultit
Luokka:Liberian historia
Luokka:Norsunluurannikon historia
Luokka:Salaseurat
Luokka:Sierra Leonen historia